إلك بالروح شايل بحر من الغرام
بس أخجل أگلك بيك مغرم
ياخذني الخجل من أحجي آني وياك
وأتظاهر أمامك أبد ما مهتم
وتسلم عليه وتسألني عن الحآل
وأتمنه أگلك شلون حآلي وتعلم
وأتمنه أحجيلك شگد أحبك وأهواك
مابيه بعد عله عشگ الروح أتكتم
شلون أوصل إلك وأشرحلك الموضوع
وبيا طريقه أبتدي وياك وتفهم
وياحاجز سكوتي أشوكت تتحطم
لمحتلك ألف مره وبأكثر الأوقات
بس سويت نفسك أبد ما تفهم
خلص صبر الگلب ما بيه أصبر النوب
حس بيه يغالي وضع الدلال متأزم
عايش بناري وارد أعترف بالشوگ
وأرد أسمع جوابك هم مثلي مغرم